Habben

Habben er den lille plassen på toppen av trappa fra Akerselva og opp til Torvbakkgata og Øvre gate på Grünerløkka i Oslo. Fram til 1980-tallet hadde plassen en betongkonstruksjon som dannet et tak. Habben ble et oppholdsted for sniffere på slutten av 1970-tallet. Taket er nå fjernet, trappa og plassen ble rehabilitert tidlig på 2000-tallet. Navnet, "Habben" beskrev helt presist den nevnte takkonstruksjonen ifølge et svar fra professor Ola Bettum på spørsmålet i Aftenposten Aften 23.09.2008, s.3.

Kilder 
 Oslo byarkiv – Arkiv/samling: Byggedirektøren
 Bjørnsdatter Braaten, Hege – Østkantavisa.no, 16. januar 2009 "Hvorfor heter det Habben"

Akerselva
Grünerløkka